පේරාදෙණි විශ්වවිද්‍යාලයේ කෘෂිකර්ම පීඨයේ ජ්‍යේෂ්ඨ මහාචාර්ය බුද්ධි මාරඹේ සඳහන් කළේ, කෙසේ වෙතත් මෙරට වී වගාව සඳහා අවශ්‍ය පොටෑසියම් ප්‍රමාණයෙන් සැලකිය යුතු කොටසක් ලබාදීමට එම ආනයනික පොහොර තොගය ප්‍රමාණවත් බවයි.මහ කන්නය සඳහා අවශ්‍ය කාබනික පොහොර බෙදාහැරීමේ රජයේ වැඩපිළිවෙළ යටතේ රජයේ සමාගම් විසින් ආනයනය කළ පොටෑසියම් ක්ලෝරයිඩ් පොහොර රැගත් වෙගොරාස් නෞකාව කොළඹ වරාය වෙත ළඟා වුණේ පසුගිය 13 වනදායි.එම නෞකාව රැගෙනවිත් තිබූ පොහොර ප්‍රමාණය මෙටි්‍රක් ටොන් 30,000ක්.කෘෂිකර්ම අමාත්‍ය මහින්දානන්ද අලු‍ත්ගමගේ හිරු ප්‍රවෘත්ති අංශයට කියා සිටියේ, අදාළ පොහොර තොග බෙදා හැරීමේ කටයුතු මේ වනවිට අඛණ්ඩව සිදු කෙරෙන බවයි.